Ministru kabineta noteikumu projekta „Grozījumi Ministru kabineta 2011. gada 16. augusta noteikumos Nr. 649 “Trušu un kažokzvēru pārraudzības kārtība”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2011. gada 16. augusta noteikumos Nr. 649 “Trušu un kažokzvēru pārraudzības kārtība”” (turpmāk – noteikumu projekts) sagatavots saskaņā ar Ciltsdarba un dzīvnieku audzēšanas likuma 12. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011. gada 16. augusta noteikumi Nr. 649 “Trušu un kažokzvēru pārraudzības kārtība” (turpmāk – noteikumi Nr. 649) nosaka trušu un kažokzvēru pārraudzības kārtību. Atbilstoši noteikumu Nr.649 prasībām trušu ganāmpulka pārraugs uzskaita atšķirto trusēnu skaitu, viņu vecumu un svaru, bet nenosaka, kurā brīdī notiek dzīvnieka svēršana. Lai nodrošinātu ātraudzīgāko dzīvnieku atlasi turpmākai šķirnes izkopšanai, kā arī precīzāku datu uzskaiti par dzīvniekiem, noteikumu projektā noteikts trusēnu svēršanas vecums.  Ministru kabineta 2014. gada 22. jūlija noteikumos Nr. 419 “Šķirnes lauksaimniecības dzīvnieka, tā spermas, olšūnas un embrija izcelsmes sertifikāta izsniegšanas kārtība” noteikts, ka pieaugušu (dzīvnieki, kas uzsākuši vaislas darbību) un pārdošanai paredzētu šķirnes trušu īpašniekam tiek izsniegts izcelsmes sertifikāts, kurā norādīti dzīvnieka izcelsmes dati. Normatīvajos aktos nav noteikts, kurš dokuments tiek izsniegts, kad tiek pārdots jauntrusis, t.i., atšķirts trusis no divu mēnešu vecuma, kas paredzēts vaislai, bet vēl nav uzsācis vaislas darbību. Tāpēc noteikumu projektā ir iekļauta norma, kas paredz jauntruša ciltskartītes izsniegšanu un tajā norādāmos datus. Jauntruša ciltskartīti kārto ganāmpulka pārraugs, un tā tiek izsniegta dzīvnieka īpašniekam jauntrušu tirdzniecības laikā, lai jaunais dzīvnieka īpašnieks iegūtu pilnīgu informāciju par jauntruša izcelšanos, tāpēc ka tā ir ļoti svarīga un nepieciešama informācija gadījumos, kad jauntrusis pieaugot tiek izmantots ciltsdarbā.  Noteikumos Nr.649 noteikts, ka pārraudzībā iegūtos datus par ūdeļu, lapsu un polārlapsu vaislas tēviņiem reģistrē gan tēviņa pasē, gan dzīvnieku reģistrācijas žurnālā. Būtībā šķirnes kažokzvēru audzēšanas saimniecībās pārraudzības dati par ūdeļu, lapsu un polārlapsu vaislas tēviņiem tiek uzkrāti tikai tēviņa pasē un pēc tam apkopoti datorprogrammā, tāpēc noteikumu projektā ir ietverta norma, kas atceļ prasību pārraudzībā iegūtos datus par ūdeļu, lapsu un polārlapsu vaislas tēviņiem reģistrēt arī dzīvnieku uzskaites žurnālā.  Lai novērstu nevajadzīgu datu apriti un uzkrāšanu, noteikumos Nr.649 nepieciešams precizēt normu par datu sniegšanu, paredzot, ka šķirnes dzīvnieku audzētāju saimniecības šķirnes lauksaimniecības dzīvnieku audzētāju organizācijai (turpmāk – kažokzvēru audzētāju organizācija) sniedz tikai vērtētāja iegūto kažokzvēru vērtēšanas rezultātu kopsavilkumu (kažokzvēru audzētāju organizācijai nav vajadzīgi dati par katru dzīvnieku, kā to paredz spēkā esošo noteikumu Nr.649 18.punkts), savukārt kažokzvēru audzētāju organizācija Lauksaimniecības datu centram (turpmāk – datu centrs) sniedz informāciju par organizācijas sastāvā esošo šķirnes dzīvnieku audzēšanas saimniecību daudzumu iepriekšējā pārraudzības gadā, nevis dzīvnieku pārraudzības un vērtēšanas informāciju. Tādējādi noteikumos Nr.649 norma par nepieciešamību datu centra tīmekļa vietnē (vietnes adrese ir norādīta Valsts reģionālās attīstības aģentūras pārziņā esošajā Publisko pakalpojumu katalogā) publicēt saņemtos pārraudzības datus ir jāaizstāj ar normu par to, ka nepieciešams publicēt informāciju par kažokzvēru šķirnes dzīvnieku audzēšanas saimniecību daudzumu. |
| 3. | Projekta izstrādē iesaistītās institūcijas | Zemkopības ministrija un datu centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz divām šķirnes trušu audzētāju organizācijām, 8 šķirnes trušu audzētāju saimniecībām un 31 pārraudzībā esošu saimniecību, kā arī vienu šķirnes kažokzvēru audzētāju organizāciju un 8 šķirnes kažokzvēru audzētāju saimniecībām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada jaunas tiesības un pienākumus.  Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro* gadā. |
| 4. | Cita informācija | Nav. |

*Anotācijas III–V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tiks ievietota tīmekļa vietnē www.zm.gov.lv, un ikvienam sabiedrības pārstāvim būs iespēja sniegt viedokli, iebildumus un priekšlikumus par sagatavoto likumprojektu. |
| 2. | Sabiedrības līdzdalība projekta izstrādē | Noteikumu projekta izstrādē tika iesaistīti šķirnes trušu un kažokzvēru audzētāju organizāciju speciālisti. |
| 3. | Sabiedrības līdzdalības rezultāti | Šķirnes trušu un kažokzvēru audzētāju organizāciju speciālistu izteiktie priekšlikumi ir ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministra p.i Uldis Augulis

Zemkopības ministrijas valsts sekretāre Dace Lucaua

Želtkovska 67027039

Anna.Zeltkovska@zm.gov.lv